ΓΡΑΠΤΗ ΕΡΩΤΗΣΗ E-0872/00

υποβολή: Alejandro Agag Longo (PPE-DE) προς την Επιτροπή

(22 Μαρτίου 2000)

Θέμα: Ιντερνέτ στη μέση εκπαίδευση

Στις 28 Φεβρουαρίου, η Επιτροπή απέστειλε στον Πρόεδρο του Συμβουλίου μελέτη ενόψει της προσεχούς διάσκεψης Κορυφής της Λισαβόνας για τη μεταρρύθμιση στην απασχόληση. Μεταξύ άλλων, επισημαίνει ότι έχει πρωταρχική σημασία να αποκτήσουν πρόσβαση στο Ιντερνέτ, μέχρι το 2001, όλα τα σχολεία μέσης εκπαίδευσης.

Θεωρεί η Επιτροπή ότι τα κράτη μέλη μπορούν να αντιμετωπίσουν την πρόσβαση στο δίκτυο ως οικουμενικήπηρεσία, ούτως ώστε η πρόσβαση αυτή να γίνεται με προσιτές τιμές;

Από την ίδια άποψη, ορισμένα κράτη έχουν αντιμετωπίσει τη δυνατότητα της δωρεάν πρόσβασης στο δίκτυο Ιντερνέτ για τα σχολεία μέσης εκπαίδευσης, τα πανεπιστήμια, τις βιβλιοθήκες, τα νοσοκομεία και άλλαγειονομικά κέντρα, με στόχο την αποφυγή της δημιουργίας μιας Ευρώπης δύο ταχυτήτων όσον αφορά την κοινωνία της πληροφορίας, λόγω των διαφορετικών τιμών που ισχύουν στο πλαίσιο της Ευρωπαϊκής Ένωσης. Ποια είναι η γνώμη της Επιτροπής για αυτό το ζήτημα;

Απάντηση του κου Liikanen εξ ονόματος της Επιτροπής

(25 Μαΐου 2000)

Στην πρωτοβουλία της για την eΕυρώπη(1) η Επιτροπή καθόρισε το στόχο ότι όλα τα ευρωπαϊκά σχολεία θα πρέπει να αποκτήσουν πρόσβαση στο Internet και τους πόρους των πολυμέσων επικοινωνίας, έως το τέλος του 2001. Για την Επιτροπή, έχει απόλυτη προτεραιότητα να διασφαλιστεί ότι όλοι οι πολίτες της θα έχουν την ευκαιρία να αποτελέσουν μέρος της αναδυόμενης κοινωνίας των πληροφοριών.

Η πολιτική που εφαρμόζει η Επιτροπή να ενθαρρύνονται τα κράτη μέλη να προβαίνουν σε διασύνδεση των σχολείων με το Internet πρέπει να διαχωριστεί από τη βασική αντίληψη της καθολικήςπηρεσίας, όπως αυτή γίνεται κατανοητή στη σχετική νομοθεσία για τις τηλεπικοινωνίες(2). Με τη νομοθεσία αυτή απαιτείται οι αρμόδιες αρχές των κρατών μελών να επιβάλλουνποχρεώσεις στους φορείς εκμετάλλευσης των δικτύων, ούτως ώστε να διασφαλίζεται ότι ένα προκαθορισμένο ελάχιστο φάσμα παρεχόμενωνπηρεσιών συγκεκριμένης ποιότητας θα παραμένει διαθέσιμο σε όλους, ανεξάρτητα από τον τόπο της γεωγραφικής τους εγκατάστασης, σε προσιτές τιμές.

Ο τρέχων ορισμός της καθολικήςπηρεσίας συμπεριλαμβάνει και την παροχή της φωνητικής τηλεφωνίας, τηλεομοιοτυπίας και διαβίβασης δεδομένων φωνητικών μαγνητοταινιών μέσων διαποδιαμορφωτών (μόντεμ), με άλλα λόγια δηλαδή την πρόσβαση στο Internet.

Η πρόσβαση των σχολείων στο Internet δεν περιλαμβάνεται, ωστόσο, στο τρέχον πεδίο εφαρμογής της καθολικήςπηρεσίας. Με το τρέχον κοινοτικό νομοθετικό πλαίσιο(3) επιτρέπεται η χρέωση ειδικών τελών που προβλέπονται για σαφώς καθορισμένες ομάδες χρηστών, όπως για παράδειγμα τα σχολεία. Οιπάρχοντες λειτουργικοί φορείς έχουν ήδη αναπτύξει σε πολλά κράτη μέλη ειδικά τέλη χρέωσης για την πρόσβαση των σχολείων στο Internet. Αυτά τα ειδικά τέλη (χρήσης) δεν πρέπει να χρησιμοποιούνται για τους σκοπούς της στρέβλωσης του ανταγωνισμού και οι οικονομικοί φορείς λειτουργικής εκμετάλλευσης δεν επιτρέπεται να προβαίνουν σε καταχρηστική εκμετάλλευση της δεσπόζουσας θέσης τους, επιβάλλοντας ληστρικά τέλη. Οι εθνικές ρυθμιστικές αρχές έχουν πάρει μέρος σε συγκεκριμένες προσπάθειες, στόχος των οποίων είναι να διασφαλιστεί ότι οι ανταγωνιζόμενες επιχειρήσεις ή οι φορείς παροχής των σχετικώνπηρεσιών θα έχουν επίσης την ευκαιρία παροχής αυτών των ειδικών προσφορών.

Τα κράτη μέλη είναι επιπλέον ελεύθερα να επιβάλλουν και άλλεςποχρεώσεις, εκτός του πεδίου εφαρμογής των καθολικώνπηρεσιών, για την παροχή περαιτέρωπηρεσιών σε εθνικό επίπεδο. Τα κράτη μέλη δεν είναι, ωστόσο, σε θέση ναποχρεώσουν τους πρωταγωνιστικούς παράγοντες της αγοράς να χορηγήσουν τιςπηρεσίες αυτές. Οι εν λόγωπηρεσίες, όπως για παράδειγμα η πρόσβαση των σχολείων στο Internet, μπορεί να χρηματοδοτηθούν από τους κρατικούς προϋπολογισμούς, εφόσον συμβαδίζουν με τις ρυθμίσεις του δικαίου του ανταγωνισμού.

Η Επιτροπή προτρέπει τα κράτη μέλη να εξοπλίσουν τα σχολεία, τα νοσοκομεία και τις βιβλιοθήκες με ηλεκτρονικούςπολογιστές και πρόσβαση στο Internet, ιδίως στο πλαίσιο των παρεμβάσεων των διαρθρωτικών ταμείων κατά το χρονικό διάστημα 2000-2006. Οι επενδύσεις αυτές είναι πράγματι αναγκαίες για να εξασφαλιστεί ότι η κοινωνία των πληροφοριών θα συμπεριλάβει από κοινωνική άποψη τους πάντες.

(1) COM(1999)687.

(2) Η οδηγία για τη φωνητική τηλεφωνία (οδηγία 98/10/ΕΚ του Ευρωπαϊκού Κοινοβουλίου και του Συμβουλίου της 26ης Φεβρουαρίου 1998) για την εφαρμογή της παροχής ανοικτού δικτύου (ΟΝΡ) στη φωνητική τηλεφωνία και για την καθολικήπηρεσία για τις τηλεπικοινωνίες σε ανταγωνιστικό περιβάλλον ΕΕ L 101 της 1.4.1998) και η οδηγία για τις διασυνδέσεις (οδηγία 97/33/ΕΚ του Ευρωπαϊκού Κοινοβουλίου και του Συμβουλίου της 30ης Ιουνίου 1997 για τη διασύνδεση στο χώρο των τηλεπικοινωνιών προκειμένου να διασφαλιστεί καθολικήπηρεσία και διαλειτουργικότητα, με εφαρμογή των αρχών παροχής ανοικτού δικτύου (ΟΝΡ) ΕΕ L 199 της 26.7.1997).

(3) Η οδηγία για τη φωνητική τηλεφωνία επιβάλλει τη διαφάνεια και το κριτήριο προσανατολισμού του κόστους (στην περίπτωση της ύπαρξης σημαντικής δύναμης στην αγορά) όσον αφορά τη χρέωση των τελών και επιτρέπει την πρόβλεψη ειδικών (ή μειωμένων) προγραμμάτων χρέωσης τελών. Στην οδηγία διασύνδεσης (στο άρθρο 5 και το παράρτημα ΙΙΙ) ορίζεται τί συμπεριλαμβάνεται στην καθολικήπηρεσία και τι ενδέχεται να εξοφληθεί ή να χρηματοδοτηθεί από χρηματοδοτικούς πόρους καθολικής μορφής, στις περιπτώσεις που αποδεικνύεται η ύπαρξη καθαρού κόστους.